**VEDTEKTER FOR LOP – TELEMARK.**

**§ 1. FORMÅL**

**LOP – Telemark er et lokallag i Landslaget for offentlige pensjonister (LOP).**

**Lokallaget er en selvstendig enhet innen organisasjonen. Laget er for offentlige pensjonister i**

**Telemark.**

**Laget har til formål å samle pensjonister med rett til offentlig tjenestepensjon i sitt distrikt til**

**arbeid for felles interesser. Dette skjer bl.a. gjennom møter og andre aktiviteter for medlemmene,**

**og ved å informere om offentlige pensjonisters vilkår, og å ivareta deres interesser i saker som**

**gjelder pensjonsrettigheter.**

**Lokallaget er politisk- og livssynsmessig uavhengig, og skal til enhver tid forholde seg til hoved-**

**organisasjonen i samsvar med de vedtekter som gjelder for LOP.**

**Laget bør samarbeide med andre pensjonistforeninger gjennom de saker de kommunale og fylkes-**

**kommunale eldreråd tar opp.**

**§ 2. MEDLEMSSKAP**

**Alle som har eller vil få pensjon fra offentlige tjenestepensjonsordninger, har rett til medlemsskap i lokallaget og blir dermed også medlem av LOP. Alle medlemmer i LOP har automatisk rett til**

**medlemsskap i lokale lag på lokallagets vilkår. Ektefeller / samboere til alle de nevnte kan også**

**bli medlemmer, og deres rett til medlemsskap fortsetter selv om ektefelle / samboer faller fra.**

**§ 3. LOKALLAGET**

**Lokallaget har rett til representasjon på LOP’s landsmøter med :**

**1 representant når tallet på medlemmer er 20 – 199**

**2 representanter når tallet på medlemmer er 200 – 399**

**3 representanter når tallet på medlemmer er 400 – 599**

**4 representanter når tallet på medlemmer er 600 eller mer**

**Lokallagets medlemstall regnes etter antall medlemmer vedkommende lag har betalt kontin-gent for pr. 31. desember året før landsmøtet, inkludert medlemmer av NSF. Landsmøterepresentant(er) velges av årsmøtet etter innstilling fra valgnemnda.**

**§ 4. ÅRSMØTET**

**Årsmøtet er lokallagets øverste myndighet og holdes hvert år innen utgangen av februar.**

**Innkalling skal skje med minst tre ukers varsel. Saksliste følger innkallingen.**

**Årsmøtet skal behandle:**

**1. Innkalling og saksliste 2. Årsmelding for kalenderåret fra styret**

**3. Revidert regnskap for kalenderåret 4. Saker som måtte være sendt inn av**

**5. Saker som styret ønsker å ta opp. medlemmene innen 31.desember-**

**6. Lokallagskontingenten for inneværende eller påfølgende år.**

**7. Budsjett for styreperioden 8. Valg**

**Årsmøtet skal velge:**

 **1. Møteleder for årsmøtet 2. To referenter**

 **3. To til tellekorps 4. To til å skrive under årsmøteprotokollen**

 **5. Leder for ett år 6. Fire styremedlemmer for to år.**

 **7. 3-5 medlemmer til turkomiteen. 8. Fem medlemmer til møte- og arr.komiteen.**

 **9. To varamedlemmer til styret for ett år. 10. En revisor med vararevisor for ett år.**

**11. Tre medlemmer og ett varamedlem til valgnenmd for neste årsmøte.**

**12. Representant(er) til LOPs landsmøte de år landsmøtet kommer sammen.**

 **1**

**Alle medlemmene av lokallaget har tale-,forslags- og stemmerett på årsmøtet.Styrets medlemmer**

**og v.medlemmer har ikke stemmerett ved behandlingen av årsmelding og regnskap. Ved stemme- likhet under behandlingen av årsmøtesaker har møteleder dobbeltstemme. Stemmelikhet ved**

**valg avgjøres ved loddtrekning. Alle vedtak og valg på årsmøtet avgjøres ved alminnelig flertall.**

**§ 5. STYRET**

**Styret er lokallagets øverste ansvarlige myndighet mellom hvert årsmøte, og det skal ha represen-**

**tanter fra begge kjønn. Styret består av leder og minst to øvrige medlemmer. Leder velges hvert år, og styremedlemmer velges for to år. Styret velger internt nestleder og fordeler oppgavene mellom valgte medlemmer. Varamedlemmer bør ha adgang til å møte i styret også når de ikke skal møte som vararepresentant for styremedlem med forfall.**

**Styret har hovedansvaret for virksomheten i lokallaget mellom hvert årsmøte. Ett av styre-medlemmene, fortrinnsvis nestleder, skal ha ansvar for verving.**

**Styret skal lede lokallaget i samsvar med §1 og legge til rette for alle sider ved driften gjennom**

**valgperioden. Styret kommer sammen etter behov, og det er vedtaksført når minst halvparten**

**av medlemmene er til stede.**

**Alle saker i styret avgjøres med alminnelig flertall. Ved stemmelikhet har møteleder dobbelt-stemme. Når enkeltsaker krever rask avklaring, kan leder fatte vedtak etter å ha samrådd seg med nestleder, sekretær eller kasserer. Slike vedtak legges frem på etterfølgende styremøte. Styret kan oppnevne komiteer f.eks. for turer, program, medlemsverving, økonomi, kontakt med andre lokallag. Styret har ansvar for at det føres protokoll for så vel styremøter som for medlems- og årsmøter, og det må legge vekt på å ha nær kontakt med hovedorganisasjonen og følge opp pålegg som kommer fra ledelsen i LOP.**

**§ 6. REGIONALE RÅD**

**Lokallaget kan velge å samarbeide med andre lokallag regionalt innen et fylke eller en del av et**

**fylke, eller på tvers av fylkesgrenser. Samarbeidet skjer ut fra lokale ønsker og behov, og det**

**krever ingen formelle rammer fra LOP. Samarbeidet kan ordnes gjennom regionale råd, hvor**

**ledere, representanter eller medlemmer fra lokallag kommer sammen for å tilrettelegge eller**

**gjennomføre ønsket kontakt og samarbeid. Det kan etableres ad hoc- fellesorgan for flere lokal-**

**lag dersom det av formelle grunner, for eksempel ved søknad om driftstilskudd eller nominering**

**av representanter til fylkeseldreråd, kan være nødvendig med samlet opptreden fra flere lokallag.**

**§ 7. ØKONOMI**

**Regnskapsåret følger kalenderåret. Regnskapet revideres av valgt revisor og legges frem for års-**

**møtet som vedtar lokallagskontingent og budsjett for styreperioden. Lokallaget tar inn samlet kontingent til lokallaget og til LOP sentralt for medlemmene hvor yrkesorganisasjonen ikke betaler den sentrale kontingenten. Lokallaget overfører til hovedorganisasjonen del**

**av kontingenten innen frister fastsatt av LOP sentralt.**

**KONTINGENT**

**Fastsettelse av kontingent bør foretas slik at man ikke får problemer ved endring av kontingenten**

**til LOP sentralt på et landsmøte. Dette kan skje ved at den fastsettes på årsmøtene for innevær-**

**ende kalenderår eller ved at den fastsettes for kommende år, men med forbehold i de år det er**

**landsmøte at den kan bli justert i forhold til kontingentvedtaket på landsmøtet. Giroene for kon-**

**tingentinnbetaling må sendes ut i januar måned slik at det blir mulig å foreta purringer på ikke**

**betalt kontingent i god tid før oppgjøret med landslagets sekretariat 1. mai og 1. november.**

**Lagene har ikke adgang til å dekke skyldig kontingent for de medlemmene som ikke betaler.**

**2**

**MEDLEMSLISTER**

**Styret skal holde LOPs sekretariat orientert om lagets medlemsregister / kartotek. Som angitt i**

**kapitlet om MEDLEMSREGISTER kan lagene få tilsendt medlemslister og adresseetiketter fra**

**LOPs sekretariat. I LOP-sekretariatets register kan lagene registrere følgende opplysninger:**

**\* Fødselsdato \* Kjønn \* Telefonnummer \* e-postadresse \* innmeldings- / utmeldingsdatoer**

**\* Årsak til utmeldinger, manglende betaling etc. \* Tilsendelse/ ikke tilsendelse av medlemsblad**

**\* Returdatoer for medlemsblad som følge av manglende levering \* Returdatoer for tilsendte**

**bankgiroer \* Utenlandsopphold**

**§ 8. INFORMASJON**

**Lokallagene holder medlemmer og andre orientert om virksomheten lokalt og sentralt. Lokallaget**

**har egne nettsider på** [**www.lop.no**](http://www.lop.no) **der det kan legges inn alt som angår laget. Lokallaget legger**

**vekt på å holde LOPs medlemsblad ”Vi i LOP” og LOPs nettsider orientert om sitt arbeid.**

**§ 9. EKSTRAORDINÆRT ÅRSMØTE**

**Ekstraordinært årsmøte må holdes dersom flertallet i styret eller minst 1/3 av lokallagets med-lemmer krever dette. Det kalles inn med minimum en måneds varsel, og grunnlaget for innkall-**

**ingen og styrets innstilling i saken skal følge med innkallingen. Det ekstraordinære årsmøtet skal**

**bare behandle saken som ligger til grunn for innkallingen. For øvrig følger en prosedyrer for årsmøtet.**

**§ 10. ARKIV**

**Lokallaget plikter å arkivere dokumenter som er viktige for lagets virksomhet i minst fem år. Slike**

**dokumenter er blant annet medlemslister, årsmøtedokumenter, budsjetter, regnskaper med**

**samtlige originalbilag, og inn- utgående post som anses arkiveringsverdig. I tillegg til å arkivere**

**dokumentene på papir, bør disse arkiveres på andre medier som anses sikre. Lokallaget bør be-**

**nytte seg av lokale arkiver slik som kommune- byarkiv for oppbevaring av arkivalier.**

**§ 11. VEDTEKTSENDRING**

**Det enkelte lokallag fastsetter sine vedtekter som meddeles sentralstyret for godkjenning.**

**LOPs mal for normalvedtekter for lokallag legges til grunn. Forslag til endring i lokallagets ved-**

**tekter må være innsendt innen 31. desember for å bli behandlet på årsmøtet, og det legges frem**

**for årsmøtet sammen med innstilling fra styret. Vedtektsendring krever 2/3 flertall blant de frem-**

**møtte på årsmøtet, som også vedtar når endringen bør tre i kraft.**

**§ 12. OPPLØSNING**

**Forslag i lokallag om oppløsning fremmes for årsmøte / ekstraordinært årsmøte på vanlig måte.**

**Dersom forslaget får 2/3 flertall blant de avgitte stemmer, tas forslaget opp på neste årsmøte.**

**Oppløsning vedtas endelig , under dette møtet, med 2/3 flertall av de avgitte stemmer. Even-**

**tuelle aktiva og udisponerte midler overføres til LOP sentralt, og lokallagets arkiv deponeres**

**ved LOPs hovedarkiv. Dersom et lokallag går i oppløsning på grunn av vansker med å fortsette virksomheten, er siste leder, nestleder eller øvrige styremedlemmer hver for seg og samlet an-ansvarlige for at lagets arkiv og eventuelle aktiva overføres til LOP sentralt eller lokalt arkiv etter avtale med LOP sentralt. Medlemmer i lokallaget som ønsker å fortsette som medlemmer i LOP, melder dette til LOP-sekretariatet.**

**§ 13. UTMELDING**

**Forslag i lokallag om utmelding fra LOP fremmes for årsmøte / ekstraordinært årsmøte på vanlig**

**måte. Dersom forslaget får 2/3 flertall av de avgitte stemmer, tas saken opp på neste årsmøte.**

**Utmeldingen vedtas endelig med 2/3 flertall av de avgitte stemmer. Inntil dette skjer, fortsetter lokallaget sitt vanlige arbeid innen LOP. Medlemmene i lokallaget som ønsker å forbli medlemmer**

**3**

**av LOP, melder dette til LOPs sekretariat innen årsskiftet. Lokallag som fortsetter sitt arbeid på**

**selvstendig grunnlag og uten direkte overgang til annet forbund eller landslag, beholder sine aktiva.**

**Medlemsregister og eventuelle lån, tilskudd eller annet som LOP har stilt til disposisjon for lokal-**

**laget, returneres til LOP når utmeldingen blir effektiv. Lokallag som begrunner sin utmelding med direkte overgang til annet forbund eller landslag, overfører til LOP en andel av sine aktiva som**

**svarer til den prosentvise del av medlemmene som var imot utmelding / overgangen ved å stemme**

**nei eller blankt ved uravstemningen. Medlemsregister og eventuelle lån, tilskudd og annet som LOP**

**har stilt til disposisjon for lokallaget returneres til LOP. SLUTT.**

- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

**Vedtektene vedt. på årsmøte i LOP–Telemark 6. februar2014 og gjort gjeldende fra samme dato.**

**Vedtektene utarbeidet etter normalvedtekter for lokallag vedtatt på LOPs landsmøte 2011.**

 